En ting er sikkert, I vil aldrig få mig som kunde, om så I var det eneste forsikringsselskab, efter jeg har oplevet jeres måde at behandle en af jeres forsikringstagere og vil kraftig anbefale andre ikke at tegne deres forsikringer hos jer, med mindre de har lyst til at blive beskyldt for forsikringssvindel. Har også hørt, at I generelt prøver at sno jer uden om at give erstatning til kunderne, og at I kører jeres begrundelser lige til kanten af, hvad der er god skik.  Man kan også kalde det for grove injurier. I øvrigt ligger I rent faktisk i bund, sammen med Alm. Brand, mht. udbetaling af erstatninger.
Min søn, hans 2 døtre og jeg skulle en lørdag ind og besøge familien i København. I stedet for at køre i 2 biler, mødtes vi på en parkeringsplads ca. kl. 12.00, lige ved motorvejen, og kørte alle derind i min bil. Da vi kom tilbage til parkeringspladsen kl. ca. 1.00 om natten, var hans bil stjålet, og det eneste der var tilbage var glasskår fra den rude de havde smadret, med et par handsker ovenpå. Han ringede med det samme til politiet og meldte det. Lige efter den samtale var slut, ringede der en fra ALKA, da de, pga. han havde en boks i bilen, kunne se, at der var sket et eller andet, hvortil han svarede at bilen var stjålet, og oplyste samtidig, at han havde sin ekstranøgle i bilens handskerum, gemt under en masse ting.
Senere på søndagen blev han kontaktet af politiet. De havde fundet bilen udbrændt, i nærheden af et gods i Bregentved. 
Tirsdag får han besøg af en fra ALKA, ca. kl. 16.15, mens jeg er på besøg. Det kan oplyses, at det var den mest ubehagelige "samtale" jeg har overværet, for det var nærmest et forhør. Forsikringsmanden sidder med et skema, som ser meget officielt ud, og som han udfyldte samtidig med han stillede spørgsmål om min søns økonomi, som blev besvaret sandfærdigt. Samtalen blev endvidere optaget. Jeg har efterfølgende fået oplyst af en bekendt, som er i forsikringsbranchen, at han overhovedet ikke skulle have oplyst ham noget om sin økonomi.
 Min søn får så at vide, at I har meget travlt pga. stormen, så der godt kan gå mindst 1 uge, før han får svar på, om I dækker skaden. Han kører igen efter ca. en ½ time, kører ned til Møn hvor "liget" af bilen er bragt til. Er der i mindst 2 timer, så nu er kl. ca. 19.00. Han kører derfra enten hjem eller tilbage til sin arbejdsplads, behandler sagen med det samme, og kl. ca. 10.30 dagen efter ringer han og meddeler, at I hverken dækker bilen, eller de personlige effekter der var i den. Min søn beder om at få afslaget skriftligt med det samme, hvilket i første omgang bliver afvist pga travlhed, hvilket min søn ikke forstår, da han har afgjort hans sag på under 12 timer, og han presser forsikringsmanden til at sende afgørelsen skriftligt. Han får afslaget tilsendt med begrundelsen, at I ikke dækker fordi ekstranøglen lå i handskerummet. Der bliver ikke skrevet direkte at I mener der er tale om bedrageri, men henviser til en del sager, som har været anket, og som er blevet afvist pga bedrageri, hvilket vil sige at folk selv har gjort det. Her skal det dog lige nævnes, at det ikke fremgår af en eneste af de sager, der er henvist til, at der har været brudt ind i bilerne først.
Både min søn og jeg er af den opfattelse, at hans sag ikke er blevet behandlet seriøst, men at han var dømt på forhånd. 
Det kan godt være det er uansvarligt at have sin ekstranøgle liggende godt gemt i handskerummet, men at sige, at bilen ikke var blevet stjålet og brændt af pga. det, er ren utopi, og ikke en reel bevisførelse for, at han selv skulle have arrangeret det.  
Desuden kan det oplyses, at min søn flere gange har bedt om at få et udskrift fra ALKA – boksen, men af en eller anden grund, vil I ikke udlevere den.